CELEX: 32016D0063
Language: et
Date: 2016-01-15 00:00:00
Title: Nõukogu otsus (EL) 2016/63, 15. jaanuar 2016, Horvaatia ühinemise kohta Euroopa Liidu lepingu artikli K.3 lõike 2 punktil c põhineva Euroopa ühenduste ametnike või Euroopa Liidu liikmesriikide ametnikega seotud korruptsiooni vastast võitlust käsitleva konventsiooniga

21.1.2016   
            
            
               ET
            
            
               Euroopa Liidu Teataja
            
            
               L 14/23
            
         NÕUKOGU OTSUS (EL) 2016/63,
   15. jaanuar 2016,
   Horvaatia ühinemise kohta Euroopa Liidu lepingu artikli K.3 lõike 2 punktil c põhineva Euroopa ühenduste ametnike või Euroopa Liidu liikmesriikide ametnikega seotud korruptsiooni vastast võitlust käsitleva konventsiooniga
   EUROOPA LIIDU NÕUKOGU,
   võttes arvesse Euroopa Liidu lepingut,
   võttes arvesse Horvaatia ühinemislepingut,
   võttes arvesse Horvaatia ühinemisakti, eriti selle artikli 3 lõiget 5,
   võttes arvesse Euroopa Komisjoni soovitust,
   võttes arvesse Euroopa Parlamendi arvamust (1)
   
   ning arvestades järgmist:
   
               (1)
            
            
               Euroopa Liidu lepingu artikli K.3 lõike 2 punktil c põhinevale Euroopa ühenduste ametnike või Euroopa Liidu liikmesriikide ametnikega seotud korruptsiooni vastast võitlust käsitlevale konventsioonile (2) („ametnikega seotud korruptsiooni vastane konventsioon”) kirjutati alla 26. mail 1997. aastal ning see jõustus 28. septembril 2005. aastal.
            
         
               (2)
            
            
               Horvaatia ühinemisakti (edaspidi „ühinemisakt”) artikli 3 lõikes 4 on sätestatud, et Horvaatia ühineb konventsioonide ja protokollidega, mis on sõlmitud liikmesriikide vahel ning loetletud ühinemisakti I lisas, mis sisaldab muu hulgas ametnikega seotud korruptsiooni vastast konventsiooni. Need jõustuvad Horvaatia suhtes nõukogu määratud kuupäeval.
            
         
               (3)
            
            
               Ühinemisakti artikli 3 lõike 5 kohaselt otsustab nõukogu kõnealuste konventsioonide ja protokollidega ühinemise tõttu nõutavate kohanduste tegemise,
            
         ON VASTU VÕTNUD KÄESOLEVA OTSUSE:
   Artikkel 1
   Ametnikega seotud korruptsiooni vastane konventsioon jõustub Horvaatia suhtes käesoleva otsuse avaldamisele järgneva kuu esimesel päeval.
   Artikkel 2
   Ametnikega seotud korruptsiooni vastase konventsiooni horvaadikeelne tekst (3) on autentne samadel tingimustel kui ametnikega seotud korruptsiooni vastase konventsiooni muud tekstid.
   Artikkel 3
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 15. jaanuar 2016
      
         
            Nõukogu nimel
         
         
            eesistuja
         
         J.R.V.A. DIJSSELBLOEM
      
   
   
      (1)  10. juuni 2015. aasta arvamus (Euroopa Liidu Teatajas seni avaldamata).
   
      (2)  EÜT C 195, 25.6.1997, lk 2.
   
      (3)  Konventsiooni horvaadikeelne tekst on avaldatud Euroopa Liidu Teataja eriväljaandes (peatükk 19, köide 14, lk 120).